সন্ত্রাসবাদের বিরুদ্ধে যুদ্ধবাদের প্রধান অভিযোগ সন্ত্রাসবাদীরা অকারণে, বিনাদোষে বা নির্বিচারে মানুষ হত্যা করিয়া থাকে। উদ্দেশ্য নিজেদের রাষ্ট্রীয় বা রাজনৈতিক লক্ষ্য হাসিল করা। নিরস্ত্র সাধারণ মানুষ বা যুদ্ধবন্দি হত্যা – বর্তমান পাশ্চাত্য জগত সমর্থিত আইনের বিধান অনুসারেও – যুদ্ধাপরাধের অন্তর্ভুক্ত। এহেন অপরাধ সচরাচর সন্ত্রাসবাদীরাই ঘটাইয়া থাকে। তাই তাহারা নিন্দার্হ। কিন্তু তালাল আসাদ দেখাইতেছেন পাশ্চাত্যের যোদ্ধাবাহিনীও তো একই অপরাধ আকছার করিয়া বেড়াইতেছে। তাহা সত্য হইলে পরাশক্তিগণের যুক্তির তলায় মৃত্তিকাটা থাকিতেছে কোথায়? তাহারা নিন্দার পাত্র হইবেন না কেন?